Xulio Ferreiro: “Din que o poder corrompe, pero algúns xa veñen corrompidos da casa” | O 15\nO candidato da Marea Atlántica á alcaldía da Coruña cre que está “nas mans da xente” traducir en votos a ilusión xerada pola Marea. “E a xulgar polos ataques que recibimos dos poderes fácticos da Coruña, directamente ou a través das súas marcas brancas, debemos estar no bo camiño”, engade.\n“Xuraría que os días tiñan máis horas antes”, bromea consultando o móbil. A Xulio Ferreiro, coruñés dos Mallos, os 40 anos aínda frescos no retrovisor, non lle sobra un minuto. Vai dun lado a outro coa familia coma se nada cambiase, procura non perder un partido na bancada de General e segue a traballar como profesor na facultade de Dereito da Universidade da Coruña, a mesma na que se licenciou e se converteu en doutor. Pero dende hai algo máis dun mes, despois dunhas primarias que o confirmaron como o candidato de todas as almas da Marea Atlántica, Ferreiro encabeza unha candidatura que algunhas enquisas colocan moi cerca do goberno municipal tralas eleccións de maio. “O desafío”, di coa ilusión tatuada nos ollos, “non permite mirar atrás”.\nA quen se lle ocorre deixar unha praza de maxistrado na Audiencia provincial de Lugo para volcarse na candidatura da Marea Atlántica?\nOcórreselle a un cidadán que, como tantas outras persoas, está a ver a situación de empobrecemento xeral e desigualdade crecente, alguén que é sensible á falta dun futuro claro para as novas xeracións, para os seus propios fillos. E ese cidadán decide dar un paso adiante xunto a moitísima outra xente e sumarse a un movemento como a Marea Atlántica, esperanzador, serio, que pode empezar a construír unha sociedade diferente dende A Coruña, cuns valores distintos. Na miña situación iso esixía deixar unha praza de maxistrado, pero non é máis do que fai outra xente no seu día a día. Vivimos un tempo de emerxencia, é preciso abandonar as posicións de confort.\nConfía en acadar o goberno da Coruña en maio?\nTraducir en votos a enorme ilusión que a cidadanía está a depositar na Marea é unha tarefa titánica, pero está nas nosas mans. E a xulgar polos ataques que recibimos dos poderes fácticos da Coruña, directamente ou a través das súas marcas brancas, debemos estar no bo camiño. Os resultados das últimas citas electorais na Coruña avalan a hipótese: a unidade das forzas políticas que apostan polo cambio, multiplicada polo liderado da cidadanía, é unha demanda maioritaria.\nCarlos Negreira cobra máis de 65.000 euros ao ano. Se vostede goberna, limitará o seu propio soldo a 40.000 euros brutos anuais. Á luz da súa declaración da renda, que fixo pública hai unhas semanas, iso é menos do que gaña agora como profesor universitario.\nCerto, pero considero que o máximo que fixa o Código Ético da Marea, eses 40.000 euros, é máis que suficiente para vivir e bastante máis do que ingresa a maioría da xente na Coruña e en Galicia. Non se lle pode chamar sacrificio, e se o fose, sería un sacrificio máis cativo que o que fai moita xente anónima polo ben común. Non me vou ver en dificultades económicas, nin moito menos.\nNon había xa partidos de sobra como para crear un novo?\nA Marea non é outro partido. É un espazo de confluencia liderado pola cidadanía. Hai dúas diferenzas entre a Marea e un partido convencional. A primeira, a cidadanía, a autoorganización cidadá, o seu liderado, a xente común que, coma min, deu un paso adiante e se puxo a traballar no cambio. A segunda, a confluencia das forzas políticas, sen a que non existiría. A Marea é unha ferramenta para combater a atomización e a incapacidade dos partidos tradicionais á hora de levar ás institucións as arelas da maioría social. Unha ferramenta de unidade popular, ampla e plural.\nOu sexa, unha coalición.\nNon é unha coalición. A maneira na que participan os partidos é diferente á usual nunha coalición. Aquí os partidos non pactan entre si unha lista nin se reparten cotas de poder. O que fan os partidos na Marea é moito máis importante. Un exercicio de xenerosidade e responsabilidade á altura dos tempos. Participan na Marea a través dos seus militantes e en pé de igualdade coa cidadanía sen carnet. Non hai pactos entre cúpulas. Ao contrario, na Marea os partidos póñense detrás, nun rol diferente ao habitual, empurrando á cidadanía e non tirando dela.\nEncabeza unha candidatura de xente nova e sen experiencia de goberno. Saberán facelo?\nPor suposto. Na candidatura hai xente nova e hai xente que xa non é tan nova. Ademais, na xeración á que eu pertenzo, a dos nacidos na década dos setenta, xa non somos uns rapaces. E nese tópico da xeración mellor preparada algo hai de certo, pero non só a nivel académico senón tamén para a política. A política non é unha cousa que se fai exclusivamente nos parlamentos ou nos salóns de plenos. Política é o que facemos defendendo a universidade pública, participando nunha asociación de veciños, organizando un banco de alimentos ou unha cooperativa de consumo responsable. E todas esas experiencias, e moitas máis, están na Marea. Hai capacidade de xestión, non teña dúbida. Se algo probou a Marea é a cantidade de xente preparada e con cousas que aportar á política que hai na Coruña. Novas formas de facer que xa funcionan noutros ámbitos.\nHai un ano, a Marea Atlántica nin sequera existía. Teñen xa un proxecto para A Coruña?\nClaro que existía a Marea, non nacemos da nada, e claro que temos un proxecto. Un proxecto e un programa electoral ao servizo das maiorías sociais, e non sometido aos intereses económicos duns poucos. E ademais non é retórico. É un programa con instrumentos técnicos para levar a cabo o que queremos. Na Marea hai tanta ilusión como talento. No campo do urbanismo, por exemplo, hai ducias de profesionais traballando dende hai meses que saben do que falan cando proxectan unha cidade ao servizo das persoas, cando imaxinan unha cidade máis habitable. Non imos prometer obras e farolas, senón unha maneira nova de facer as cousas, coas prioridades clarísimas. A Coruña demostrou no pasado e vai demostrar no futuro que é unha cidade creativa, unha cidade que sabe o que quere, que ten experiencia en proxectos innovadores. O goberno municipal ten que poñer os medios para que esa pulsión se faga realidade.\nMáis da metade do equipo de Carlos Negreira, que mantén no seu cargo a un concelleiro imputado, Julio Flores, está a ser investigado na operación Pokémon. Por que ía estar libre a Marea de caer nas redes da corrupción?\nDin que o poder corrompe, pero algúns xa veñen corrompidos da casa. Non somos todos iguais, pero tampouco é suficiente con ter o expediente limpo. Por iso na Marea temos un Código Ético moi severo destinado a combater calquera indicio de corrupción e, dende logo, a deixar fóra das candidaturas ou expulsar a calquera persoa imputada nunha causa deste tipo. Tamén é importante que a política estea ben ventilada, que non deixe de entrar aire fresco. E de aí que ningún cargo da Marea poida acomodarse no cargo. Dous mandatos e para a casa. E que creamos na transparencia, ata o final. En canto poñamos un pé en María Pita publicaranse todos os acordos, todas as axudas e todos os contratos, incluídos os menores. Cando hai vontade, as institucións poden cambiar.\nQue será o primeiro que faga en María Pita?\nBaixarme o salario e reducir o que lle custa o goberno á cidadanía nun 50%, aforrando un millón de euros ao ano, que boa falta fai para políticas sociais. E o segundo, abrir portas e ventás, que hai moito tempo que non se ventila María Pita. A cidadanía está desexando saber.\nO desemprego é unha das principais preocupacións da cidadanía. Na Coruña hai xa máis de 22.000 persoas sen traballo, e a metade carecen de prestacións.\nHai unha liña que empeza en Rajoy, atravesa a Feijóo e acaba en Carlos Negreira: o desinterese polo desemprego. E non é só o paro, é que hai empregos precarios que non dan para vivir dignamente. É certo que as competencias en materia de emprego son limitadas nos concellos, pero con vontade, hai cousas que se poden facer. Negreira nin sequera gasta o que presuposta para emprego e servizos sociais. Nós imos poñer en marcha un ambicioso plan de emprego. Imos apostar polo comercio de proximidade, pola pequena e mediana empresa, pola economía social. E por suposto, imos ter un ollo sempre na universidade, na innovación e no emprendemento.\nPrometen unha Renda Social Municipal para garantirlle a toda a veciñanza unhas condicións mínimas de vida. Pode asumir iso o Concello da Coruña?\nPor suposto. A Renda Social Municipal terá un custo inicial de 3 millóns de euros ao ano, e un terzo desa cantidade afórrase racionalizando o goberno. E se fose algún máis, tampouco habería problema. O Concello da Coruña ten un orzamento cercano aos 280 millóns de euros. A cuestión é ter claras as prioridades. Poden ser as persoas ou as obras da Mariña. A nosa son as persoas.\nDin tamén que A Coruña, coa Marea, será unha cidade libre de desafiuzamentos. Que ninguén vai perder a súa casa. Como se pode garantir iso?\nO goberno da Marea negarase a colaborar cos desafiuzamentos. Se depende de nós, ningunha familia vai perder a súa casa. Paralizaremos os lanzamentos que dependan directamente do Concello, como os de San Vicente de Elviña. Os funcionarios municipais non se van poñer ao servizo dos desafiuzamentos, nin a Policía Local nin os bombeiros. Nunca máis. E imos poñer todos os recursos do Concello ao servizo das persoas que se poidan ver nesta situación.


Retrato de dúas familias de arqueiros - Vimianzo - Que pasa na costa\nRetrato de dúas familias de arqueiros\nVimianzo Zas Costa da Morte baio Soneira tiro con arco\nNon son Robin Hood. Pero se alguén tivera que asaltar as Torres do Allo para roubarlle aos ricos e darlle os tesouros aos pobres, de seguro que tirabamos deles.\nXa o temos dito en varias ocasións, pero non cansamos de repetir que a Costa da Morte xa é unha potencia en tiro con arco ademais de ter asegurada unha boa canteira. E así o puidemos comprobar por nós mesmos acodindo a pasada semana a unha sesión para prensa artellada polos dous clubes da Costa da Morte, da comarca de Soneira, nesta disciplina habitualmente (pero non fixa) olímpica: o Clube Dousporsetenta de Vimianzo e o clube Su A Agra de Baio.\nInvitados por Víctor Santos, un dos responsables do clube vimiancés, acodimos ao pavillón para compartir a experiencia de lanzar unhas frechas. E a verdade é que foi máis que positiva. A involucración da xente dos clubes, así como os pormenores deste non tan coñecido deporte fixeron da sesión un experimento excepcional.\nParece pois que haberá que voltar para ir mellorando a puntería, pero é que 18 metros son moitos metros, e ás veces nin no corcho entraban as rechas. Como apuntamento, un principiante como o que escribe apuntaba á diana grande, pero á diana grande, en xeral. Mentres, os tiradores apuntaban ao amarelo e das 3 pequenas dianas que hai a carón da grande... E mellor non falamos dos moratóns que saen nos brazos aos que non sabemos lanzar todo o recto que esixe o arco...\nConstancia e cabeza\nÉ aí unha das claves deste deporte. Quen o proba, repite. Porque o afán por mellorar fai que tires de constancia, para mellorar e ir achegándote ao centro da diana si que forma parte da vida. "Eu creo que a semana que vén podo tirar algo mellor e asegurar máis" repítense cada sesión, xa pensando no seguinte adestramento. Sempre se pode mellorar e aí está un dos seus valores.\nPero ollo, que "é todo cabeza", bueno, nun 90%, porque tamén fai falta algo de abdominais, algo de forza nos brazos, equilibrio... Pero se non estás ben da cabeza (enténdase concentrado) non vas acertar ningunha.\nParticipación e canteira\nAmbos clubes contan cunha ducia de compoñentes, uns, claro, máis involucrados que outros. Pero o máis bonito é que boa parte da xente involucrada é a mocidade. Vimos que dende os 12 anos xa hai rapaces e rapazas que acoden un par de días á semana aos adestramento, así como ás competicións, cada día máis habituais.\nIso si, notamos varias diferencias entre ambos clubes. Vemos un clube vimiancés, o Dousporsetenta, algo máis institucional, coa súa modalidade de Tiro Olímpico como bandeira, e acodindo aos campionatos autonómicos, colleitando ademais algún bo resultado como o de José María Lema, campión galego de recurvo.\nTamén o clube baiés de Su A Agra, vencellado á Asociación Deportiva Cultural que vén de organizar a divertida San Silvestre baiesa, compite nestas competicións, como o comprobamos co 2º posto de Santi Soneira na modalidade de arco desnudo ou o 8º de Javier Villar en arco tradicional. Pero a estes baieses vaille máis o aire libre. E así se apuntan a numerosos campionatos de caza, de pura caza, con arco tradicional, ou tradicionalísimo. Alí se van, ao medio do monte, para ir cazando animais de madeira agochados por entre os bosques. Unha experiencia auténtica, sen dúbidas.\nQueremos con esta reportaxe agradecer a invitación dos responsables dos clubes da comarca de Soneira, ademais de dar boa conta do grande traballo que están a facer para espallar este deporte tan singular. E por suposto, se alguén quere apuntarse, que pregunte nos concellos de Vimianzo e Zas que non terá problemas para comezar unha longa sigrandura como arqueiro costeiro.\nSorte a toda a familia de tiro con arco da Costa da Morte!\nA San Silvestre disfrazada de Baio.\nIII Duatlón de Reis por Vimianzo.\nDousporsetenta e Su A Agra participaron no Trofeo de Nadal de Tiro con Arco de Lugo.\nVimianzo xa decidiu os dous escaparates máis navideños e creativos


Morre unha nena dun ano no Hospital de Alacante por unha posible meninxite\nA pequena ingresou neste hospital na madrugada do xoves ao venres da semana pasada\nUnha nena dun ano faleceu por unha posible meninxite no Hospital Xeral de nbsp;Alacante,&onde ingresou de urxencias "bastante grave" na UCI pediátrica deste centro, segundo informaron a Efe fontes da Conselleria de Sanidade.\nA pequena ingresou neste hospital na madrugada do xoves ao venres da semana pasada e morreu aproximadamente dúas horas logo da súa chegada ao centro sanitario, a pesar de que o persoal facultativo da Unidade de Coidados Intensivos (UCI) pediátrica fixo "todo o posible por axudala e salvar a súa vida", sinalaron as mesmas fontes.\nInmediatamente púxose en marcha o protocolo habitual de medidas preventivas, no que se administrou quimioprofilaxis a contactos familiares (contorna da menor) e profesionais (persoal sanitario que a atendeu).\nAs citadas fontes explicaron que, á espera dos resultados definitivos das análises que confirmen a causa do falecemento, todo apunta a que se trata dunha posible meninxite.\nMorre unha nena dun ano no Hospital de Alacante por unha posible...\nA materia de Relixión perde 255.883 alumnos en dous cursos


Repunte outonal dos prezos do leite - Campo Galego\nInicio / Leite / Repunte outonal dos prezos do leite\nCampo Galego 04/11/2019 6:03 p.m.\nOs prezos do leite iniciaron en agosto un lixeiro repunte que tivo continuación en setembro, onde as cotizacións medias no campo pasaron en Galicia de 31 a 31,5 céntimos de media, segundo os datos do último informe do Fondo Español de Garantía Agraria (Fega). No conxunto de España, a media pasou de 32,3 a 32,6 céntimos. Entre as comunidades veciñas, Asturias situouse en 34,9, Castilla y León en 32,7 e Cantabria en 31,6. Galicia está un mes máis á cola dos prezos pagados en España.\nA tipoloxía dos contratos do leite que predomina no campo, cunha parte importante deles a prezo fixo durante todo o ano, leva a que haxa escasas oscilacións. Os prezos medios de setembro a nivel de España repiten a cotización de marzo e achéganse ós 33 céntimos de xaneiro, un prezo medio que se podería acadar ou superar este outono, sempre que se manteña a tendencia de leves repuntes do pasado outono.\nEn entregas de leite, o mes de outubro proseguiu na liña dun moderado crecemento, cun 0,9% máis que o mesmo mes do ano anterior. No acumulado do ano, a produción española supera nun 3,5% á do pasado exercicio.\nO informe do Fega detalla tamén as calidades do leite, nas que tradicionalmente destaca Galicia. As granxas da comunidade sitúanse un mes máis á cabeza en canto a porcentaxe de graxa, cun 3,81, fronte á media estatal de 3,69. En proteína, Galicia sitúase na media (3,28 por 3,29 de media).


Game Doce xeado Online. Xogar de balde\nGame Doce xeado\nXoga o xogo Doce xeado en liña:\nDescrición do xogo Doce xeado\nMoi divertido xogo, cuxo obxectivo é manter o máximo de tempo posible, tempo, dirixindo un camión pequeno! Recoller doces caendo do cume, no seu coche, movendo o rato sobre o campo. Se ten acumulado algúns doces da mesma cor, dobre-los para os tanques, así que ten a oportunidade de recoller aínda máis doces caendo!. Xoga o xogo Doce xeado en liña.\nCaracterísticas técnicas do xogo Doce xeado\nGame Doce xeado engadiu: 03.10.2013\nO partido vai: 1146 veces\nXogos como o xogo Doce xeado\nDescargar xogo Doce xeado\nIncorporar o partido Doce xeado na súa páxina web:\nPara inserir o partido Doce xeado no seu sitio web, por favor copie o código e pega o código HTML do seu sitio. Ademais, se che gusta o xogo Doce xeado, copiar e enviar a ligazón por correo ou todos os seus amigos, compartir o xogo co mundo!\nCo xogo Doce xeado, tamén xogou no xogo:


"A depuradora será na Silvouta e contará cos fondos europeos" - Nós Televisión\nA pesar dos varios intentos de recolocar os fondos asignados á EDAR de Santiago, o Concello confirmou onte con ACUAES que si contará coas achegas europeas\nBoas noticias para a veciñanza de Santiago. As mellores. Os fondos europeos para a futura depuradora quedarán na cidade contra a petición da Xunta de Galicia para adicalos a outras obras. A sorpresa chegou na tarde de onte trala reunión que mantivo en Madrid o alcalde da cidade coa dirección de ACUAES.\nAs acusacións contra o goberno municipal de Compostela Aberta por perder os fondos europeos para a EDAR da Silvouta chegaron ao seu fin. Na última reunión entre o alcalde, Martiño Noriega, e a directora xeral de ACUAES, Rosa Cobo, confirmouse que en efecto Santiago continuará optando aos fondos para a depuradora da Silvouta.\nAsí o explicou María Rozas, que tamén quixo chamar a atención sobre que se intentasen “subastar” os fondos noutras vilas e cidades de Galicia, como a ría do Burgo, Monforte, Salvaterra do Miño e Tomiño. Polo tanto, o Concello deu onte un importante paso, fronte o balbordo mediático, na consecución da vital obra para a cidade.\nAgora, nas vindeiras semanas concretarán nun documento que convenie as bases para a futura depuradora\nArtigo anterior“Temos a conciencia tranquila, abrir o cárcere á cidadanía é un mandato desta cidade”\nSeguinte artigoBNG, Bildu e ERC presentan en Compostela a súa candidatura conxunta para as europeas de maio


Leite en po e concentrado, novas liñas da APL - Campo Galego\nInicio / Agroalimentación / Leite concentrado e en po, novas liñas de traballo da Aula de Productos Lácteos\nO centro, ubicado en Lugo e dependente da Universidade de Santiago, estrea esta primavera unhas instalacións que amplían as súas posibilidades de ensaios e investigacións\nEnrique Arbones, na instalación piloto de transformación do leite en po.\nA Aula de Productos Lácteos da Universidade de Santiago, ubicada en Lugo, estrea esta primavera unhas instalacións que lle permitirán abrir novas liñas de traballo, como as de leite concentrado e en po, que chegan nun intre clave para o sector. “Nos próximos anos prevese un aumento da demanda de produtos lácteos en países emerxentes, polo que será importante facer viaxar o leite concentrándoo ou secándoo, xa que a comercialización de leite líquido uht implica maiores custos de transporte”, explica o director da Aula, Enrique Arbones.\nO centro traballa principalmente na investigación e desenvolvemento de produtos para a industria láctea, un área de traballo que se reforza coa nova sede da Aula, ubicada en Sanfiz. A posta en marcha da instalación, que se desenvolverá este mes, conta con todos os equipos que xa funcionaban na anterior ubicación e a maiores incorpora multitude de novas liñas de traballo.\nA concentración e a fabricación de leite en po son dous dos novos procesos que cobran importancia na actual coxuntura, co fin das cotas, o aumento da oferta e as posibles aperturas de novos mercados para produtos lácteos industriais. “É unha liña na que temos expectativas”, confirma Enrique Arbones. “Hai moita demanda de know-how neste campo e a nosa torre de secado de leite, con esta dimensión, que permite que os procesos que aquí probamos sexan escalables a nivel industrial, é única en centros de investigación a nivel peninsular”, valora.\nA concentración e o secado do leite, ata transformalo en po, fanse por deshidratación mediante a aplicación de calor, unha técnica que mantén as proporción dos distintos constituíntes do leite, coa excepción da auga. Esa deshidratación pódese combinar con diferentes técnicas de filtración, que permiten por exemplo variar as porcentaxes de proteína e graxa do produto final. A filtración, na que a Aula de Productos Lácteos ten longa experiencia, posibilita así facer un leite concentrado a medida do cliente.\n“Galicia orientouse ó leite líquido, co que temos un produto menos atractivo para queixos. O concentrado supera ese handicap”\n“Co filtrado pódense variar por exemplo as concentracións proteicas para obter un leite máis apto para queixerías. Isto ten especial interese en Galicia, onde a produción se orientou ó leite líquido e, por tanto, non se lle pagaba ó gandeiro pola produción de proteína, co que temos un leite menos atractivo para queixos. O concentrado permite salvar ese handicap”, explica Arbones. “Os concentrados tamén son útiles para a obtención de proteína para produtos dietéticos e para outras aplicacións da industria alimentaria”, engade o director da Aula.\nMoitos investimentos das industrias lácteas europeas nos últimos anos van orientados ás liñas de concentración e secado do leite. As empresas galegas tamén traballan en ambas liñas, como é o caso de Leite Río ou Logística Alimentaria.\nOutra das áreas que vai potenciar a Aula de Productos Lácteos nas novas instalacións é a de queixos, para o que incorporou dúas liñas. Unha para a elaboración de queixos de pasta branda (por exemplo Camembert) ou frescos (por exemplo tipo Burgos), e outra de queixos de pasta hilada (tipo mozarella ou provolone). “Son queixos interesantes que axudarían a que as queixerías diversifiquen a súa produción”, valora Arbones.\nNo apartado de produtos esterilizados, a Aula comezará ademais a traballar unha liña de produtos viscosos que dará servizo á industria alimentaria para ensaios de cremas, bechameles, produtos con frutas, e similares. O desenvolvemento de xeados e de bebidas carbonatadas con base láctea son outras das posibilidades que abren as novas instalacións do centro, que prosegue tamén nas súas liñas de traballo clásicas, como as de queixos de pasta dura, leites uht enriquecidas ou iogures e outros produtos fermentados.\nLaboratorio de aplicacións culinarias\nA parte industrial da Aula de Productos Lácteos funciona igual que unha industria ó uso e ten capacidade para cubrir todo o proceso, desde a recepción do leite ata o envasado e almacenado do produto terminado. As novas instalacións contan tamén con cámaras de maduración e conservación dos produtos, cun laboratorio de aplicacións culinarias e con zonas de catas.\nUnha vez en funcionamento, o director da Aula, Enrique Arbones, prevé unha colaboración moi estreita co Centro Tecnolóxico Agroalimentario (Cetal), co que agarda buscar sinerxias e o beneficio mútuo de ambas institucións. “Por parte do Cetal, xa nos trasladaron a súa disposición á colaboración plena”, indica Arbones.\nDurante este mes, a Aula está ultimando o traslado e a posta en marcha dos equipos. A apertura oficial da nova sede está prevista para xuño, mes no que tamén se programarán unhas xornadas técnicas cos clientes do centro, tales como industrias lácteas, empresas de equipos ou grupos de investigación universitarios.


Beslissings wat jy wil o o ‘n oomblik van die omskakelaar of die blog, sonder om te reageer "¿Que vai a seguir?" Para que o tomes en serio como negocio, terás que cambiar algo máis que a túa mentalidade. Aquí tes como-omskakelaar of te blog nie:\n1 6 Cousas que debes facer para converter of teu blog nun negocio\n1.1 1. Definieer ‘n súa marca\n1.6 6. Kweek o profesionalisme\n1. Definieer ‘n súa marca\nAs empresas necesitan establecer unha marca única que poida atraer kliente. Kyk na ‘n blogger wat jy kan seguoreer, en jy kan dit weer bevestig: boa ou mala. É hora de crear unha persoa profesional. Voortdurende sameswering is die eerste keer, perpas limpas as túas interaccións para crear unha percepción positiva ou atractiva da túa marca para o teu público ideaal. Isto significará retrasar e mesmo recorrer axuda para establecer o aspecto que ten a súa reputación e como debería cambialo.\nEerste veran, nie langer as die organisasie van die marca-organisasie deur Rebecca Parsons de Compass Cre8tive na konferensies 2015 iRetreat, traballei en oefening en profundidade para refinar a miña marca. Un paso crítico que moitas veces se perdeu era priorizar os meus valores persoais máis importantes. Incluíron a honestidade, a familia e a esperanza – un bo axuste para un blog que axuda ás nais a criar nenos con necesidades especiais. Estes valores necesitaban ser evidentes desde o meu blog e as miñas redes sociais.\nEn lugar de colocar o meu blog como un que solucione todos os retos de criar un neno con necesidades especiais, Abracing Imperfect ofrece ofs propias nais un lugar propio, algo que a miña audiencia anhela. Falo coa miña audiencia coma se fosen unha muller criadora de mozos con moitos intereses e o meu tagline dobrado perfectamente niso:\nEsa oración é unha explicación fácil e breve dos meus valores, a miña audiencia eo meu blog. Xa se my dixo que se trata dun nicho "novo" – que é novidade para min! Unha pequena marca de brainstorming nos teus valores e no teu público axudarache a crear un tagline auténtico. Coñece máis formas de marcar o teu blog.\nTamén en iRetreat 2015, orador invitado Holly Homer, aanbieding Blog-aktiwiteite vir para nenos en é finansierder van die Negocio 2 Blogger, compartiu que "o fracaso é o camiño máis rápido para o coñecemento".\nAgora, ‘n eksklusiewe bloguero en emprendedor, Holly compartiu a suma taxa de falla comercial 50% connosco, pero revelou que o bo de executor un negocio de blog é que non leva case ningún investimento. Podes probar en moitos proxectos diferentes con moi pouco kapitaal: todo o que necesitas é unha boa conta de hospedaxe web en uns poucos dólares ao ano para conseguir URL’s.\nEsta foi a miña forma de facer negocios por anos. Aínda estou experimentando con novos modos de renda. Byvoorbeeld, u kan uitbrei na Instagram en kampeer patrocinadas, polo que aceptei unha boa adaptación para o meu público. Desafortunadamente, non me decatei ata despois de que eu cometín que necesitaba usar Seu imaxe publicitaria. Ese anuncio diluíu a miña marca e aprendín a evitar ese tipo de campañas.\nExemplo de patrocinio mencionado anterior e próximo a ligazón de produto. Inclúe "#ad" no título de promoción automatizada de redes sociais.\nUnha cousa que eu fixo facer axeitadamente con que a campaña de Instagram foi a divulgación adecuada, algo co que ata as grandes marcas loitan. Esta primavera, o vendedor polo miúdo de moda Lord & Taylor realizou unha campaña de Instagram sen divulgación e corría o risco de que se produise unha representión por parte da FTC.\nEntón, geen veran, Kim Kardashian sufriu un incendio pola FDA por un motivo diferente. Mentres ela divulgou correctamente, deixou de lado que o seu endoso de produto non estaba probado médicamente para lograr os resultados que obtivo.\nDebe coñecer estas regras se eksekuteur en blog profesioneel vir ‘n wetlike aksie:\nSemper divulgue calquera compensación, mesmo produtos ou descontos, recibidos en todas as publikasies en byeenkomste da kampana, que inclúe as die conexións de afiliados. Ler o Q & A da FTC para asegurarte de cumprirte (actualizado maio, 2015).\nCoñece o regras para agasallos no teu blog e en redes sociais, specificmente para o teu estado. Tamén pode ter que valer os premios, mesmo se o vendedor non o fai.\nKomprente as fotos que pode usar de xeito gratuíto, o que cómpre comprar e o que constitúe uso xusto para imaxes.\nPregunta antes de referirse ao contido de alguén ou konsultant as directrices dunha publicación para asegurarte de non roubar. Semper konfíe o autor e copia en meer as 2-3 frases na die publieke publikasie.\nCoñeza cando e como usar a etiqueta "nofollow" para vervat kompados en outros mellores prácticas para Google.\nDit is ‘n promoverende produtos de saúde aprobados pola FDA como os aceites esenciais, asegúrate de revelar correctamente que esta é a túa opini e que os resultados non están probados ou aprobados pola FDA.\nActualmente levo unha empresa individu, pero como eu renombrar e reposicionar o meu negocio en liña, Estou a pensar en cambiar isto.\nDanksy ‘n baie groter plaaslike konsultant PR Danielle Liss doen die blogger FitFluential, ensovoorts ‘n goeie paragraaf vir bloggers. ‘N Besoekers wat bloggers poden ser procesados de forma fácil aínda que non pensen que roubaron ningunha lei.\nRecomendo unha folla de cálculo simple para manter as súas contas en orde: produtos recibidos para revision e datas, publicacións patrocinadas ou publications autónomas, datas de facturación, data de pagamento, gastos comerciais.\n‘N Faktor wat PayPal betaal, is ‘n portefeulje wat deur argiewe opgerig word met die operasies met vinne-boustene. Tamén pode querer considerar un servizo de facturación en liña para os clientses que necesita facturar. Moitos comezan en $ 10-20 per maand.\nGeen oomblik word gedoen nie, debates contratar un contador fiable. Nie vaia so a unha destas empresas de contabilidade popular ou a un contador que non ten idea do que é un "blog".\nA última vez que intentei iso, a muller deume moito sufrimento por valor de 29 por valor de $ XNUMX que obtiven dunha venda de afiliados. Esa empresa en bepaalde chamouna "realeza" eo contador preguntoulle en varias ocasións o libro que escribira e onde estaban as miñas outras vendas. Porque non entendía o negocio, non podía ter sentido. Neem kennis en kontak met bloggers profesionais na súa área para obter unha recomendación.\n6. Kweek o profesionalisme\nAs veces, na nosa procura de axudar o noso blog destacarse da multitude, traballamos moito para xerar polémica. Os teus lectores non queren iso e creo que? Outros blogueiros che chamarán.\nHai pouco, un artigo foi ao redor de Facebook escrito por unha nai que protesta contra as alergias ao cacahuete na escola. Foi moi inflamatorio e, aínda que xerou moitas vistas de páxina, tamén pasou deur grupos de bloggers. ‘N opinie xeral da súa publicación "kliek beizo" foi moi negativa. Animamos aos nosos públicos a non le-lo. Oorweeg dit as marcas, os anunciantes en os comerciantes tamén pensarán nese bloguero. Queres traballar con ela?\nNie blog of compartir mentres está intoxicado.\nNie vergelyk fotos van die risco nas redes sociais.\nTrata a outros blogueiros, ‘n todas as marcas en as persoas de relacións públicas con respecto e cortesía.\nTyr as mellores fotos que poida e aprende a mellorar.\nPreste atención á gramática ea ortografía cando skryf.\nAsistir a eventos para bloggers para establecer a túa marca, Aprender de bloggers eksperimentados e aumentar o teu negocio.\nSe estivo blog como stokperdjie e konverter omskakel o seu blog nun negocio, é hora de poñerse en serio e dar estes pasos para conseguilo.


Mellores especificacións de produto para fabricante e fábrica de xeradores de gas de biomasa de 400 kW Naipute\nModelo Genset 400GFT - J\nPotencia nominal (kW / kVA) 400/500\nCorrente nominal (A) 720\nDimensión total (L * W * H) (mm) 5400 * 2250 * 2540\nPeso neto (kg) 8400\nModelo NY396D43TL (tecnoloxía AVL)\nTipo En liña, 4 tempos, encendido por control eléctrico, queimadura intercalada pre-mesturada e turboalimentada.\nDiámetro interior * trazo (mm) 200 * 210\nDesplazamento total (L) 39.584\nPotencia nominal (kW) 430\nTipo de combustible Gas da biomasa\nAceite (L) 160\nModelo 400KZY, marca NPT\nEficiencia (%) 94.1\nOperación e custo\n(1) Os usuarios orixinais de caldeiras de gas natural están equipados cunha certa capacidade de dispositivo de xeración de gas natural biolóxico intelixente para mesturarse co gas natural orixinal. O equipamento orixinal da caldeira está basicamente inalterado, o que pode aforrar moitos fondos de transformación. O esquema específico é o seguinte: o xerador intelixente de biogás funciona a plena carga, principalmente con combustión de biogás, complementado con gas natural orixinal. Isto reducirá considerablemente o custo do combustible de gas natural.\n(2) Os novos usuarios poden configurar directamente o xerador de biogás intelixente e a caldeira de biogás correspondente. Aforre os custos orixinais relacionados co gas natural.\n(3) Non importa o tipo de usuarios, non hai que configurar algúns millóns de yuanes para almacenar gas, o que aforrará moito investimento e é cómodo e seguro de usar.\n(4) O equipo principal do dispositivo biolóxico de xeración de gas natural é desatendido, o que permite aforrar custos de produción e xestión e funcionar de forma segura e fiable.\n(5) Estímase que, baixo a mesma carga de calefacción da caldeira, o custo do combustible do uso de gas natural biolóxico é un 50-60% menor que o do gas natural orixinal en gasoduto e un 60-70% inferior ao do carbón a gas ou gasoduto.\nAnterior: Especificacións do produto para o xerador de gas de biomasa de 260 kW\nSeguinte: Especificacións do produto para o xerador de gas de biomasa de 800 kW\nEspecificacións do produto para xeración de gas de biomasa de 30 kW ...\nEspecificacións do produto para gas de biomasa de 150 kW ...\nEspecificacións do produto para gas de biomasa de 100 kW ...\nEspecificacións do produto para xeración de gas de biomasa de 50 kW ...


O festival inaugórase oficialmente o día 18 de xullo e remata na noite do 25 de xullo. A 31ª edición da MIT Ribadavia volverá ser un referente do teatro contemporáneo internacional e nacional, compartindo estratexias e colaboracións con eventos cercanos en datas e afíns artisticamente, que poidan redundar na eficiencia e na optimización de recursos, pero procurando manter sempre a súa independencia e identidade. As dúas liñas mestras desta edición de 2015 da MIT son: a hibridación de linguaxes e xéneros escénicos na creación contemporánea e a autoría dramática actual. Con motivo do 10º aniversario do premio Abrente de textos teatrais que convoca o festival, levarase a cabo unha moi relevante actividade expansiva de mediación e afondamento nas pezas e no traballo dos artistas escénicos. As actividades paralelas son moi importantes para un festival cun forte compromiso e dimensión popular e educativa, que atrae a máis de 15.000 visitantes nas súas variadas representacións. Deste xeito, cómpre salientar a organización durante a MIT 2015 dun programa de artistas en residencia coordinado pola compañía portuguesa Mundo Razoável, que contará coa participación de 10 dramaturgos/as galegos e portugueses, baixo o soporte da MIT Ribadavia e da DG Artes / Secretaría de Estado de Cultura do Goberno de Portugal.


Galiza Nova Cabanas: 1º de maio. Día Internacional da Clase Traballadora\n1º de maio. Día Internacional da Clase Traballadora\nUn ano máis conmemoramos o 1º de maio, día do internacionalismo proletario. Unha data máis que importante na que recordamos as loitas de moitas e moitos traballadores en todo o mundo e tamén en Galiza por unhas condicións laborais dignas e na que tamén ollamos a situación na que nos atopamos actualmente.\nNeste período estamos a asistir a unha das maiores crises económicas do sistema que está asfiiando a milleiros de pobos do mundo e que está a ter xa as súas consecuencias tamén no noso país.\nDende hai tempo en Galiza padecemos os salarios e as prestacións sociaais máis baixas de todo o Estado Esapñol, unahs condicións de traballo cada vez máis precarias e a carestía da vida vai en aumento. Esta situación especialmente negativa aín´da é máis dura entre as mozas e mozos galegos. Na Galiza seguimos tendo que falar a emigración de mozas e mozos na busca dunhas condicións laborais dignas, seguimos a padecer uns índices de paro, temporalidade e precariedade laboral alarmantes que se están a agravar coa situación económica actual. Así mesmo, continuamos sen visualizar un cambio de rumbo claro por parte da Consellaría de Emprego con propostas acaídas para mellorar as condicións de traballo das galegas e galegos esquecéndose dos indicadores que evidencian que a situación non é positiva e que pode empeorar moito máis.\nAgora coa pantasma da crise como consecuencia dun modelo económico baseado no incremento dos beneficios dunhs poucos a costa das e dos traballadores, fortemente especulativo (burbulla inmobiliaria, expansión do sector servizos, ... ) preténdeseos aplicar inda máis "flexibilidade" ou precariedade laboral e aínda máis "contención salariall", ou o que é o mesmo: ningunha mellora ou incremento salarial.\nPor todo isto, dende Galiza Nova, organización xuvenil do BNG, defendemos unhas condicións laborais dignas para as mozas e mozos e para a clase traballadora no seu conxunto e cremos que debe haber unha reorientación tanto nas políticas económicas do goberno do Estado Español como nas que aplica a Consellaría de traballo en Galiza.\nNeste sentido, dende Galiza Nova estamos dispostos a ofrecer alternativas a esta situación para que as mozas e mozos galegos melloremos as nosas condicións de traballo, e para isto precisamos tamén da túa axuda. Por todo isto, animámoste a que te sumes a nós. Porunhas condicións laborais dignas para a mocidade galega\n2ª parte do curso "Portugués para nós"\nO PP non respeita o topónimo "Cabanas"\nManifestación 18 de maio\nII concurso de fotografía IGBT Aturuxo\nPrazo para matriculación nas Galescolas\nGaliza Nova de Cabanas polo dereito a vivirmos en ...\nCampaña do galego en Cabanas\nPoesía fronte á iñorancia\nActo do BNG de Cabanas polo Día das Letras\nEstá o galego en crise?\nAutobús comarcal á manifestación do domingo\nA Nova Organización do Estudantado Galego\nActos previos á manifestación\nActo: a situación lingüística de Galiza


Unha colisión frontal entre dous turismos sáldase cun ferido en Laracha | Noticias Vigo\nPublicado por Noticias Vigo o día 25/10/2018 na sección de Sucesos\nUnha colisión frontal entre dous turimos mobiliza aos Bombeiros do Carballo, que axudaron a saír do vehículo a un dos condutores implicados.\nO accidente produciuse pasadas as oito da tarde na AC-552 ao paso pola localidade coruñesa de Laracha. Foi un particular quen deu a voz de alerta mediante unha chamada ao 112 Galicia, que facilitou a posta en marcha dun operativo no que tiveron que intervir os efectivos do Servizo de Prevención, Extinción de Incendios e Salvamento de Carballo debido ás dificultades para saír do vehículo dun dos condutores.\nUnha vez fóra do coche, a persoa puido ser atendida polos servizos sanitarios de urxencia e trasladada ao centro hospitalario de referencia.\nAdemais, contaron coa colaboración dos axentes da Garda Civil de Tráfico e dos membros da Axencia Galega de Infraestruturas, encargados da limpeza da calzada e do restablecemento das condicións de seguridade na zona.\nTamén os Bombeiros de Ourense tiveron que acudir á Rúa do Orcellón para atender a outro condutor que necesitaba axuda para saír dun vehículo accidentado. Tiña as portas do coche bloqueadas, polo que tiveron que sacalo polo maleteiro.\nA chamada dun veciño ao 112 Galicia posibilitou a activación do operativo no que, ademais dos bombeiros, interviñeron os profesionais do 061-Urxencias Sanitarias e os axentes da Policía Local.\nTres feridos en Narón\nNon foron os únicos accidentes de tráfico rexistrados polo 112 Galicia. En Narón, tres persoas resultaron feridas a causa dunha colisión entre dous turismos na estrada do Río do Pozo. Segundo explicaron testemuñas do accidente, un dos coches implicados envorcou despois de bater contra outro que estaba parado.\nComo consecuencia do impacto, tres persoas sufriron lesiones de diversa consideración e foron evacuadas ao centro hospitalario de referencia.


DOG Núm. 135 Xoves, 12 de xullo de 2001 Páx. 9.428\nVisto o texto do convenio colectivo do sector do transporte de viaxeiros por estrada da provincia de Ourense para 2001-2002 (código de convenio nº 3200315), con entrada nesta delegación provincial o día 14 de maio de 2001, subscrito con data do 25 de abril de 2001, dunha parte pola Asociación Provincial de Transporte de Viaxeiros por Estrada e Orencar, en representación da parte empresarial, e doutra, polas centrais sindicais CC.OO. e UGT, en representación dos traballadores do sector, e de conformidade co disposto no artigo 90.2º e 3º do Estatuto dos traballadores, texto refundido aprobado polo Real decreto 1/1995, do 24 de marzo, Real decreto 1040/1981, do 22 de maio, sobre rexistro e depósito de convenios colectivos de traballo, e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo e demais normas aplicables de dereito común, esta delegación provincial\nPrimeiro.-Ordena-la inscrición no Libro rexistro de convenios colectivos de traballo, que consta nesta delegación provincial e notificación ás representacións económica e social da comisión negociadora.\nSegundo.-Ordena-lo seu depósito no Servicio de Relacións Laborais, Unidade de Mediación, Arbitraxe e Conciliación.\nOurense, 15 de maio de 2001.\nConvenio colectivo do sector de transporte de viaxeiros por estrada da provincia de Ourense para 2001-2002\nO presente convenio regula as relacións laborais entre as empresas dedicadas ó transporte de viaxeiros na provincia de Ourense e o persoal que preste os seus servicios nestas, quedando excluídos das disposicións deste convenio as persoas que desenvolven cargos de alta dirección, ás que se refire o vixente Estatuto dos traballadores.\nO presente convenio será de aplicación en Ourense e provincia, así como nos centros de traballo situados nesta, aínda cando as empresas tiveran o seu domicilio social nunha provincia distinta.\nAs estipulacións do presente convenio obrigan a totalidade das empresas e traballadores dedicados á actividade do transporte de viaxeiros por estrada de Ourense, así como o persoal que en diante forme parte dos cadros de persoal daquelas.\nArtigo 4º.-Vixencia e duración.\nO presente convenio entrará en vigor o día da súa sinatura, se ben os efectos económicos se aplicarán a partir do 1 de xaneiro de 2001. Este convenio manterá a súa vixencia mentres non sexa substituído por outro. En canto á duración do presente convenio, este será de 2 anos, é dicir, desde o 1-1-2001 ata o 31-12-2002. O presente convenio será denunciado con tres meses de antelación á finalización da súa vixencia.\nArtigo 5º.-Comisión paritaria.\nCrearase unha comisión paritaria como órgano interpretativo para a vixilancia e cumprimento do convido, integrada polos membros da comisión negociadora do presente convenio.\nAs reunións desta comisión realizaranse sempre coa asistencia de dous membros de cada unha das representacións que a compoñen e para reunirse será suficiente que unha das partes o solicite. Entre esa solicitude e a reunión mediará un prazo de 72 horas como mínimo.\nConsideraranse como acordos da comisión aqueles que sexan aprobados por maioría dentro de cada unha das dúas partes. As discrepancias serán reflectidas na acta. No caso de non haber acordo farase unha acta que reflicta as diferencias. A parte económica resolverá o que se estime conveniente no prazo de 8 días e notificarallo á representación social, por se deciden acudir coa súa reclamación ante a autoridade laboral.\nTódalas melloras contidas neste convenio teñen o carácter de mínimas. Dentro das condicións pactadas respectaranse as situacións que impliquen para o traballador condicións máis beneficiosas cás convidas, manténdose ad personam en canto excedan as pactadas.\nArtigo 7º.-Organización do traballo.\nA organización técnica e práctica do traballo corresponderalle á empresa dentro das normas e orientacións da ordenanza e as disposicións legais vixentes.\nNon se poderá adoptar ningún sistema de traballo que poida prexudica-la formación profesional e técnica do persoal, antes ben, este ten o deber e a\nempresa facilitaralle o medio conducente para isto de completar e perfecciona-los seus coñecementos coa práctica diaria e non se esquecerá de que a eficacia e o rendemento do persoal e, en definitiva, a prosperidade da mesma satisfacción que nace non só da retribución decorosa e xusta, senón que tódalas relacións de traballo e en especial as que sexan consecuencia do exercicio de liberdade que se recoñece nas empresas, estean asentadas nos principios de xustiza.\nArtigo 8º.-Período de proba.\nPoderase concertar por escrito un período de proba, que en ningún caso poderá exceder de seis meses para os técnicos titulados, de tres meses para os demais traballadores, excepto para os non cualificados para os que, se é o caso, a duración máxima será de 15 días laborables.\nO empresario e o traballador están respectivamente obrigados a realiza-las experiencias que constitúan o obxecto da proba.\nDurante o período de proba o traballador terá os dereitos e obrigas correspondentes á súa categoría profesional e ó posto de traballo que desempeñe, como se fose do cadro de persoal, excepto os derivados da resolución da relación laboral, que poderá producirse por petición de calquera das partes durante o seu transcurso.\nTranscorrido o período de proba sen que se produza a desistencia, o contrato terá plenos efectos, e computarase o tempo dos servicios prestados na antigüidade do traballador na empresa. A situación de incapacidade temporal que afecte o traballador durante o período de proba interrompe o cómputo deste, sempre que se produza acordo entre as partes.\nHaberá que aterse ó disposto na lexislación vixente que lle sexa de aplicación.\nArtigo 10º.-Traballos de categoría superior.\nO traballador que realice funcións de categoría superior ás que correspondan á categoría profesional que tivera recoñecida por un período superior a seis meses durante un ano ou oito durante dous anos consolidará a dita categoría.\nCando desempeñe funcións de categoría superior, pero non proceda legal ou convencionalmente o ascenso, o traballador terá dereito á diferencia retributiva entre a categoría asignada e a función que efectivamente realice.\nA xornada laboral será de 40 horas semanais.\nPara o cómputo da xornada distinguirase entre tempo de traballo efectivo, tempo de presencia e tempo de espera para o persoal en movemento.\n1. Traballo efectivo: considerarase traballo efectivo aquel no que o traballador se atope á disposición do empresario e no exercicio da súa actividade. Com\nputaranse ademais neste capítulo os demais traballos auxiliares que se efectúen en relación co vehículo, os viaxeiros ou a súa carga.\n2. Tempo de presencia: será tempo de presencia aquel en que o traballador estea á disposición da empresa sen prestar traballo efectivo, tanto nos locais como no vehículo.\nO tempo de presencia non excederá de 20 horas semanais ou 40 bisemanais.\nPara efectos de defini-los supostos concretos conceptuables tal como establece o artigo 8 do Real decreto 1561/1995, do 21 de setembro, sobre xornadas especiais de traballo terán a catalogación de tempo de presencia, as gardas, reténs, expectativa, avarías, xantares en ruta e outras similares ás anteriores nas que o traballador, aínda que non preste traballo efectivo se atope á disposición da empresa.\nAs horas de presencia non se computarán para efectos de horas extraordinarias, sen prexuízo de que a súa remuneración sexa de igual contía cás horas ordinarias. Poderán, sen embargo, computarse para efectos da xornada cando se realicen menos horas de traballo efectivo que as legalmente autorizadas, neste caso poderán ser computadas para completa-la xornada.\n3. Tempo de espera: terá a consideración de tempo de espera aquel en que o traballador non estea suxeito á vixilancia do vehículo, nas localidades que non sexan principio e fin de traxecto. Considerarase que o traballador non está suxeito á vixilancia do vehículo cando poida dispor libremente do seu tempo por non encontrarse á disposición da empresa. Computarase ó 50% e aboarase como tempo de presencia.\nAs esperas en localidades do principio ou fin de traxecto, fóra da residencia do traballador ou do lugar da súa toma habitual do servicio, non computarán para efectos de xornada, nin como traballo efectivo, nin como tempo de presencia.\nPara o resto do persoal o tempo de traballo computarase de modo que tanto ó comezo como ó final da xornada diaria, o traballador se atope no seu posto de traballo.\nNo referente a tempos de conducción, interrupcións e tempos de descanso, haberá que aterse ó disposto nos regulamentos da UEE 3820/1985 e 3821/1985, así como ó Real decreto 1561/1995.\nAs empresas disporán dunha libreta de control que será utilizada fundamentalmente e sempre que sexa requirida polo traballador, no momento en que varíe o servicio que habitualmente viña realizando na empresa, a cal será selada por esta no prazo máximo de 30 días desde a entrega dunha copia por parte do traballador e en todo caso con anterioridade á confección da súa correspondente nómina.\nArtigo 12º.-Permiso de conducir.\nOs conductores ós que como consecuencia de conducir un vehículo da empresa, por orde e conta dela, se lles retire o carné de conducir por tempo non\nsuperior a seis meses, serán asignados durante este tempo a outro traballo aínda que sexa de categoría profesional inferior, nalgún dos servicios dos que dispoña a empresa, e seguirá percibindo o salario correspondente á súa categoría.\nO disposto no presente artigo non será de aplicación nos casos de reincidencia dentro da vixencia do convenio, quedando excluídos deste beneficio os conductores que estivesen privados do permiso de conducir a consecuencia do consumo de drogas ou inxestión de bebidas alcohólicas.\nNo caso de que un empregado sufra prisión por causa de accidente involuntario no servicio da empresa, esta estará obrigada a defendelo ante os tribunais e xestiona-la súa liberdade e prestará a fianza que para isto sexa necesario.\nSerá voluntario por parte da empresa o pagamento das retribucións ós empregados que non poidan traballar no caso expresado no artigo anterior, pero unha vez dictado o auto de sobresemento ou sentencia absolutoria, serán aboados tódolos atrasos a teor de salario máis a antigüidade.\nArtigo 13º.-Recibos de liquidación.\nTodo traballador ó cesar na empresa poderá somete-lo recibo de liquidación ou documento que poña fin á relación laboral, antes de asinalo, á supervisión do comité da empresa ou o delegado de persoal e, no seu lugar, á do sindicato ó que estea afiliado.\nArtigo 14º.-Formación profesional.\nAs partes asinantes coinciden en que unha das causas da deficiente situación do mercado de traballo se deriva do illamento da formación profesional respecto das necesidades auténticas da man de obra e da carencia da formación ocupacional continua para a actualización e adaptación dos traballadores activos ás novas características das tarefas na empresa.\nA formación profesional, en tódalas modalidades (inicial ou continua) e niveis, debe ser considerada como un instrumento máis de significativa validez, que axude a logra-la necesaria conexión entre as cualificacións dos traballadores e os requirimentos do mercado de traballo (emprego). E nunha perspectiva máis ampla, ser un elemento dinamizador que acompaña o desenvolvemento industrial a longo prazo, permite a elaboración de productos de maior calidade que favorezan a competitividade das empresas españolas no ámbito internacional e faga posible a promoción social integral do traballador, promovendo a diversificación e profundización dos seus coñecementos e habilidades de modo permanente.\nPara estes efectos, as partes asinantes cren conveniente:\n-Realizar en por si ou por medio de entidades especializadas, estudios de carácter prospectivo respecto das cualificacións futuras e necesidades de man de obra do sector.\n-Desenvolver e promove-la aplicación efectiva do artigo 27 do Estatuto dos traballadores, así como dos convenios internacionais subscritos por España, referentes ó dereito da formación continua e facilita-lo tempo necesario para a formación.\n-Propor e executar accións formativas nas súas diversas modalidades e niveis, xa sexan con programas que poidan impartirse nos centros de formación de empresa, ou os que no futuro puidesen constituírse, como a través dos programas nacionais ou internacionais desenvolvidos polos organismos competentes.\n-Colaborar, segundo as propias posibilidades, mediante entidades especializadas, no diagnóstico e deseño de programas puntuais de formación nas empresas tendo en conta as especificacións e necesidades concretas, así como as características xenéricas ou individuais dos traballadores afectados.\n-Coordinar e segui-lo desenvolvemento da formación en prácticas dos alumnos que sexan recibidos polas empresas, no marco de acordos asinados a nivel sectorial ou por empresas.\n-Avaliar de xeito continuo tódalas accións emprendidas, co fin de revisa-las orientacións, promover novas actividades e actualiza-la definición dos obxectivos da formación profesional.\nNesta perspectiva, as partes asinantes do presente convenio consideran conveniente que as empresas desenvolvan neste sentido procesos formativos (diagnósticos, programación, cursos, avaliación), podéndose constituír nas empresas de máis de 250 traballadores comisións paritarias de estudio, co obxectivo de avaliar e informar sobre o proceso formativo da empresa.\nArtigo 15º.-Pagamento de salarios.\nA liquidación e pagamento de salarios farase puntualmente e documentalmente no lugar e data convido ou como marquen os usos e costumes. O período de tempo non poderá exceder de 15 días. O xuro anual por demora no pagamento do salario será do 10% da débeda.\nArtigo 16º.-Salario base.\nO salario base que durante o ano 2001 lle corresponde ó persoal afectado polo presente convenio aboaráselle por día natural na contía recollida no anexo I e supón un incremento do 5,2% con respecto ós salarios aboados en 2000.\nPara o segundo ano de vixencia do convenio, é dicir, para o ano 2002, as partes acordan aplicarlles ós conceptos económicos o incremento resultante de sumarlle ó IPC constatado no 31 de decembro de 2001 a porcentaxe do 1%.\nArtigo 17º.-Paga de beneficios.\nTódolos traballadores da empresa, tanto fixos como eventuais ou interinos, terán dereito a percibir unha cantidade consistente en trinta días de salario base máis antigüidade. A paga de beneficios aboarase\npor anos vencidos, antes do 15 de marzo. Os traballadores que no 31 de decembro leven menos dun ano ó servicio da empresa terán dereito á parte proporcional correspondente do tempo traballado computándose este, sempre en días naturais. Unicamente non se computará para os efectos de participación en beneficios a excedencia voluntaria. A dita paga poderá ser aboada de forma proporcional ó longo das distintas nóminas mensuais.\nArtigo 18º.-Gratificación do conductor perceptor.\nO conductor perceptor, cando desempeña simultaneamente as funcións de conductor-cobrador, percibirá un complemento salarial do 20% do salario base, se é o caso, por cada día que realice ámbalas dúas funciones.\nArtigo 19º.-Complemento de antigüidade.\nOs traballadores fixos terán como complemento persoal da antigüidade un aumento periódico polo tempo de servicio prestado á mesma empresa, consistente como máximo en dous bienios e cinco quinquenios da contía que despois se expresa. O módulo para o cálculo e aboamento do complemento persoal de antigüidade será o último salario base percibido polo traballador, servindo o dito módulo non só para o cálculo dos bienios e quinquenios de novo vencemento, senón tamén para o dos xa perfeccionados. As contías do complemento persoal de antigüidade serán do 5% para os dous primeiros bienios e do 10% para o quinquenio a partir do segundo.\nA data inicial do cómputo de antigüidade será a do ingreso do traballador na empresa. Para o cómputo de antigüidade terase en conta todo o tempo servido nunha mesma empresa, considerándose como efectivamente traballados os meses e días nos que percibira salario ou remuneración, ben sexa polos servicios prestados ou en vacacións, licencias retribuídas e cando reciba unha prestación económica por accidente de traballo ou enfermidade. Así mesmo, será computable o tempo de excedencia forzosa por nomeamento para un cargo político ou sindical, así como no caso de servicio militar. Polo contrario, non se estimará o tempo que permanecese en excedencia voluntaria.\nComputaranse estes aumentos en razón dos anos de servicio na empresa, calquera que sexa o grupo profesional ou a categoría na que se atope encadrado, estimándose, así mesmo, os servicios prestados en período de proba e polo persoal interino, eventual e complementario, cando estes pasen a ocupar praza no cadro de persoal fixo.\nOs aumentos por ano de servicio comezarán a producirse a partir do primeiro día do mes seguinte no que se cumpre o bienio ou quinquenio. O traballador que cese definitivamente na empresa e que posteriormente ingrese de novo nesta só terá dereito a que se lle compute a antigüidade desde a data deste novo ingreso, perdendo tódolos dereitos de antigüidade anteriormente obtidos. Para o máximo de bienios e quinquenios que establece este artigo\nteranse en conta os xa producidos con anterioridade á vixencia da ordenanza aprobada pola orde do 20 de marzo de 1971.\nArtigo 20º.-Horas extraordinarias.\nHaberá que aterse á normativa vixente en cada momento, sobre réxime de horas extraordinarias no sector do transporte.\nAs gratificacións extraordinarias de xuño e decembro aboaranse na contía de trinta días de salario base máis antigüidade logo do acordo entre a representación legal dos traballadores e a empresa, ou entre os traballadores e a empresa, no caso de que non exista a dita representación legal, poderán ratearse as dúas pagas extraordinarias entre as outras doce pagas.\nArtigo 22º.-Traballos de categoría inferior.\nSe por conveniencia da empresa se destina a un productor a traballos de inferior categoría a aquela na que estea adscrito, sen que con isto prexudique a formación profesional, única forma admisible na que poida efectuarse, o productor conservará o xornal correspondente á súa categoría.\nArtigo 23º.-Medidas de fomento do emprego e da contratación laboral.\nTendo en conta a necesidade de adapta-la duración das diversas modalidades contractuais ás particularidades dun sector como o transporte de viaxeiros por estrada, con empresas nas que a súa estructura organizativa depende, na maior parte dos casos, de acordos mercantís coas distintas administracións públicas ou con particulares con períodos de tempo limitados, o contrato de duración determinada da modalidade de eventual por circunstancias da producción, acumulación de tarefas ou exceso de pedidos, regulado no artigo 15.1º b) do Estatuto dos traballadores, segundo a redacción establecida pola Lei 63/1997, poderá ter unha duración máxima de 12 meses dentro dun período máximo de 18 meses.\nA dita duración máxima será aplicable tanto ós novos contratos desta modalidade asinados a partir da entrada en vigor do presente convenio como ás prórrogas dos contratos de traballo vixentes antes da súa entrada en vigor.\nArtigo 24º.-Contrato de formación laboral.\nCo fin de fomenta-la contratación os traballadores afectados por este convenio e especialmente os conductores con limitación de quilometraxe, poderán ser contratados baixo a modalidade de formación laboral sempre que os ditos traballadores cumpran os requisitos esixidos no artigo 11 do ET. Así mesmo, establécese expresamente a ampliación da duración máxima do contrato a tres anos, tendo en conta as características dos traballos que se desenvolvan no sector.\nPara os conductores con limitación de quilometraxe contratados como aprendices, mentres dure a\ndita limitación imposta administrativamente, o salario que percibirán será o determinado no artigo II ET. Unha vez terminado o dito período de limitación o salario será o da categoría de conductor.\nPara os aprendices das restantes categorías, as retribucións durante o primeiro ano de vixencia serán as establecidas pola lexislación vixente e o tempo restante pasarán a percibi-lo salario da categoría profesional á que estiveran adscritos.\nDurante toda a vixencia dos contratos de formación laboral manteranse as cotizacións á Seguridade Social establecidas no artigo 11 do ET.\nArtigo 25º.-Fomento da contratación indefinida.\nDurante a vixencia do presente convenio, e ata que sexa substituído por outro, a conversión en indefinidos daqueles contratos que se concertaran con carácter temporal ou por duración determinada, acollerase ó disposto na letra b), punto dous, da disposición adicional primeira da Lei 63/1997, do 26 de decembro, de medidas urxentes para a mellora do mercado de traballo e fomento da contratación indefinida, en virtude da cal os ditos contratos quedarán incluídos no réxime previsto para os contratos de fomento da contratación indefinida.\nArtigo 26º.-Persoal con capacidade diminuída.\nAs empresas deberán acomoda-lo persoal coa capacidade diminuída pola idade e outras circunstancias antes da súa xubilación ou retiro, e destinalos a outros traballos adecuados ás súas condicións sempre que exista praza vacante. O persoal acollido a esta situación non excederá do 5% do total da categoría respectiva.\nArtigo 27º.-Compensación no caso de baixa por accidente ou enfermidade.\nAs empresas completarán a diferencia entre a compensación percibida con cargo á Seguridade Social por incapacidade temporal, e o salario real deste convenio cando aquela estea motivada por accidente de traballo con hospitalización. No caso de non producirse hospitalización o complemento citado aboarase ata un máximo de 45 días.\nNo caso de baixa por enfermidade, as empresas completarán ata o 100% do salario dos traballadores desde o día 16 ata o 60 como máximo inclusive.\nCando a xuízo da empresa existan indicios razoables para presumir algunha irregularidade na situación de baixa por accidente ou enfermidade común poderase requiri-lo traballador para que se someta ó recoñecemento do facultativo que a empresa designe, sendo por conta desta os gastos que se orixinen por tal motivo.\nArtigo 28º.-Roupa de traballo.\nAs empresas afectadas por este convenio estarán obrigadas a facilitarlle ó persoal roupa de traballo de acordo coas normas establecidas na ordenanza laboral de transportes por estrada. Por acordo entre o comité da empresa ou delegado do persoal e a\ndirección do centro de traballo poderase substituí-la roupa de traballo por unha axuda económica mensual acordada por ámbalas dúas partes.\nTodo o persoal ó servicio das empresas afectadas polo presente convenio terá un período de vacacións anuais de 30 días naturais, retribuídas a salario base máis antigüidade e gratificación da actividade. Neste caso a gratificación da actividade será aboada por 25 días.\nO período do seu desfrute fixarase de común acordo entre o empresario e traballador, que tamén poderán convir na división en dous do período total. Na falta de acordo, seguiranse os criterios seguintes:\n-O empresario poderá excluír como período vacacional que coincida coa maior actividade productiva estacional da empresa, trala consulta cos representantes legais dos traballadores.\n-Por acordo entre o empresario e os representantes legais dos traballadores poderanse fixa-los períodos de vacacións de todo o persoal xa sexa en quendas organizadas sucesivamente, xa sexa coa suspensión total de actividades laborais, sen máis excepción que as tarefas de conservación reparación e similares.\n-Cando exista un réxime de quendas de vacacións, os traballadores con responsabilidades familiares teñen preferencia para que as súas coincidan cos períodos de vacacións escolares.\n-Se existe desacordo entre as partes, a xurisdicción competente fixará a data que corresponda para o desfrute e contra a súa decisión non se poderá recorrer. O procedemento será sumario e preferente.\nO calendario de vacacións fixarase en cada empresa. O traballador coñecerá as datas que lle corresponden dous meses antes, alomenos do comezo do desfrute.\nArtigo 30º.-Axuda de custos.\nOs gastos ocasionados pola propia natureza do traballo como son as axudas de custo e aloxamento, serán aboadas pola empresa na súa totalidade, trala xustificación destes.\nSe ben alternativamente se poderá utiliza-lo sistema de gastos que hai que xustificar, os traballadores que se despracen do seu lugar de residencia, por necesidades do servicio, percibirán as axudas de custos seguintes:\n-Servicios regulares, regulares especiais e liñas: a axuda de custos completa é de 4.103 pesetas desagregadas do seguinte xeito:\nXantar: 1.368 pesetas.\nCea: 1.262 pesetas.\nPernoita: 1.473 pesetas.\n-Servicios discrecionais: a axuda de custos completa para todo o territorio español e Portugal é de 5.260 pesetas desagregadas do seguinte xeito:\nXantar: 1.578 pesetas.\nCea: 1.578 pesetas.\nPernoita: 2.104 pesetas.\n-Para o estranxeiro excepto Portugal, a axuda de custos completa é de 7.364 pesetas.\nOs traballadores afectados polo presente convenio non terán dereito á percepción de axuda de custos por xantar cando, no espacio comprendido entre as 12 horas e as 15.30 horas, dispoñan, alomenos, dunha hora no seu lugar de residencia; pola súa parte, o pagamento das axudas de custo correspondentes á cea efectuarase se o traballador finaliza o desempeño da súa actividade laboral máis tarde das 23 horas.\nArtigo 31º.-Gratificación de actividade.\nTodo o persoal afectado polo presente convenio percibirá unha gratificación da actividade equivalente a 536 pesetas por día efectivamente traballado.\nArtigo 32º.-Traballo nocturno.\nAs horas traballadas entre as dez da noite e as seis da mañá levarán unha recarga do 25% do salario base. Exclúese do cobro do expresado suplemento o persoal que realice a súa función durante a noite e que fose contratado expresamente para traballar durante ela, ou que sen ser contratado así, voluntariamente o traballador e a empresa o acepten.\nArtigo 33º.-Permisos e licencias.\nConcederanse de acordo co establecido na lexislación vixente a excepción de :\na) 15 días naturais, no caso de matrimonio.\nb) 2 días naturais, no caso de nacemento de fillos ou falecemento accidente ou enfermidade grave ou hospitalización de parentes ata segundo grao de consanguinidade ou afinidade. Cando con tal motivo o traballador necesite facer un desprazamento para o efecto superior a 100 Km o prazo será de 4 días.\nd) Por tempo indispensable, para o cumprimento dun deber inescusable de carácter público ou persoal. Cando conste nunha norma legal ou convencional un período determinado haberá que aterse ó que dispoña en canto á duración da ausencia e á súa compensación económica.\ne) As traballadoras por lactación dun fillo menor de nove meses terán dereito a unha hora de ausencia do traballo, que poderán dividir en dúas fraccións de media hora. A muller pola súa voluntad poderá substituír este dereito por unha reducción da xornada normal nunha hora coa mesma finalidade\nf) Quen por razón de garda legal teña ó seu coidado directo algún menor de seis anos ou a un diminuído físico ou psíquico que non desempeñe outra actividade retribuída , terá dereito a unha reducción da xornada de traballo entre un tercio e un máximo da metade de duración daquela, coa diminución proporcional do salario.\nArtigo 34º.-Póliza de seguros.\nEstablécese unha póliza de seguros por morte ou invalidez derivadas de acidente de traballo ou enfermidade profesional para cada un dos traballadores ós que afecta o presente convenio consistente na contía de dous millóns de pesetas en caso de morte e de tres millóns de pesetas en caso de invalidez permanente. As empresas incluídas no ámbito de aplicación do presente convenio que á data súa publicación aínda non dispoñan de póliza de seguros deberán subscribirla no prazo máximo de 60 días contados a partir da súa publicación no BOP. As empresas que xa dispoñan de póliza de seguros a favor dos seus traballadores deberán actualiza-la súa cobertura ás contías citadas no presente artigo non máis tarde do 1 de xaneiro do ano 2000.\nArtigo 35º.-Xubilación forzosa.\nOs traballadores incluídos no ámbito de aplicación do presente convenio xubilaranse obrigatoriamente no momento en que cumpran os 65 anos de idade sempre que ó acadalos cubrisen o período de carencia necesario para acceder á pensión de xubilación. O cumprimento da idade prevista operará automaticamente e por si mesmo a extinción do contrato de traballo e a xubilación do traballador. Iso non obstante e para o simple efecto de notificación, o empresario poderá comunicarlle por escrito ó traballador a extinción do seu contrato por esta causa dentro do mes anterior ó cumprimento da idade de xubilación.\nArtigo 36º.-Dereitos sindicais.\nAs empresas poderán deducir, a través das nóminas, as cotas correspondentes ós afiliados das centrais sindicais. Os interesados deberán solicitarllo por escrito á dirección da empresa. Os importes retirados serán entregados polas persoas ou entidades que designe a central sindical correspondente.\nArtigo 37º.-Garantías sindicais.\nNingún membro do comité de empresa ou delegado de persoal poderá ser despedido ou sancionado durante o exercicio das funcións, nin dentro do ano seguinte ó seu cesamento, salvo que este se produza por revogación ou demisión, e sempre que o despedimento ou a sanción se basee na actuación do traballador no exercicio legal da súa representación.\nSe o despedimento ou calquera outra sanción por supostas faltas graves ou moi graves obedecese a outra causa, deberase tramitar un expediente contradictorio no que serán oídos, ademais do interesado, o comité de empresa ou os restantes delegados de persoal.\nNon poderá ser discriminado na súa promoción económica ou profesional por causa ou razón do desempeño da súa representación.\nPoderá exerce-la liberdade de expresión no interior da empresa, en materias propias da súa representación, podendo publicar ou distribuír, sen perturba-lo normal desenvolvemento do proceso productivo, aquelas publicacións de interese laboral ou social, exercendo tales tarefas coa norma legal vixente para o efecto.\n1. A excedencia poderá ser voluntaria ou forzosa. A forzosa, que dará dereito á conservación do posto de traballo e ó cómputo de antigüidade durante a súa vixencia, concederase pola designación ou elección para o cargo público que imposibilite a asistencia ó traballo. O reingreso deberá ser solicitado dentro do mes seguinte ó cesamento no cargo público.\n2. O traballador con alomenos unha antigüidade na empresa dun ano, ten dereito a que se lle recoñeza a posibilidade de situarse na excedencia voluntaria por un prazo non menor de dous anos e non maior de cinco. Este dereito só poderá ser exercido cada vez por un traballador, se transcorreron catro anos desde o final da anterior excedencia.\n3. Os traballadores terán dereito a un período de excedencia voluntaria non superior a tres anos para atende-lo coidado de cada fillo, contado desde a data de nacemento deste. Os sucesivos fillos darán dereito a un novo período de excedencia que, de se-lo caso, porán fin ó que se viñese desfrutando. Cando o pai e a nai traballen só un deles poderá exercer este dereito.\n4. Así mesmo, poderán solicita-lo seu pase á situación de excedencia na empresa os traballadores que exerzan funcións sindicais de ámbito provincial ou superior, mentres dure o exercicio do seu cargo representativo.\n5. O traballador excedente só conserva un dereito preferente ó reingreso nas vacantes de igual ou similar categoría á súa, se existise ou se producise na empresa.\n6. Quedan excluídos os traballadores contratados eventuais con contrato igual ou inferior ós dous anos.\nArtigo 39º.-Gratificación polo transporte de correos.\nOs cobradores de liñas interurbanas que sexan portadores de correo percibirán unha gratificación de 67 pesetas os días que efectivamente presten tal servicio.\nArtigo 40º.-Quebranto de moeda.\nEstablécese por quebranto de moeda unha cantidade mensual equivalente ó salario dun día.\nPrimeira.-No non previsto no convenio será de aplicación o establecido o laudo arbitral de data do 24 de novembro de 2000.\nSegunda.-As partes asinantes deste convenio foron:\nPola parte empresarial: Asociación Empresarial del Transporte de Viaxeiros pola Estrada de Ourense e Orencar\nPola parte social, CC.OO. e UGT.\nTáboa salarial 2001\nGrupos e categorías profesionais Salario base Gratificación de\nXefe de servicio 128.345 ptas. 556 ptas./día\nEnxeñeiros e licenciados 126.030 ptas 556 ptas./día\nEmxeñeiro técnico e aux. titulado 113.442 ptas 556 ptas./día\nATS 113.442 ptas 556 ptas./día\nGrupo II. Persoal administrativo\nXefe de sección 94.357 ptas. 556 ptas./día\nXefe de negociado 93.991 ptas 556 ptas./día\nOficial de 1ª 93.592 ptas 556 ptas./día\nOficial de 2ª 92.318 ptas 556 ptas./día\nAuxiliar administrativo 91.685 ptas 556 ptas./día\nAspirante 91.657 ptas 556 ptas./día\nXefe de estación 1ª 94.359 ptas. 556 ptas./día\nXefe de estación 2ª 93.086 ptas 556 ptas./día\nXefe de administración 1ª 94.358 ptas 556 ptas./día\nXefe de administración en ruta 93.592 ptas 556 ptas./día\nEmpregado despacho billetes 89.636 ptas 556 ptas./día\nFactor 89.636 ptas 556 ptas./día\nXefe de tráfico de 1ª 94.359 ptas. 556 ptas./día\nXefe de tráfico de 2ª 94.359 ptas 556 ptas./día\nXefe de tráfico de 3ª 93.086 ptas 556 ptas./día\nInspector 3.050 ptas. 556 ptas./día\nConductor-chofer 3.050 ptas. 556 ptas./día\nConductor-perceptor 3.050 ptas. 556 ptas./día\nCobrador 3.050 ptas. 556 ptas./día\nGrupo V. Persoal de servicios de talleres e auxiliares\nXefe de taller 94.372 ptas. 556 ptas./día\nEncargado contramestre 93.121 ptas. 556 ptas./día\nEncargado xeral 93.121 ptas. 556 ptas./día\nEncargado almacén 93.121 ptas. 556 ptas./día\nXefe de equipo 3.077 ptas. 556 ptas./día\nOficial de 1ª 3.077 ptas. 556 ptas./día\nGrupo VI. Persoal de talleres auxiliares\nOficial de 2ª 3.046 ptas. día natural 556 ptas./día\nOficial de 3ª 2.987 ptas. día natural 556 ptas./día\nConductor mecánico 3.132 ptas. día natural 556 ptas./día\nMozo de taller 2.969 ptas. día natural 556 ptas./día\nAprendiz de primeiro ano Segundo lexislación vixente\nAprendiz de 2º ou 3º ano Segundo categoría profesional\nCobrador de facturas 90.006 ptas. 556 ptas./día\nTelefonista 90.006 ptas 556 ptas./día\nPorteiro 90.006 ptas 556 ptas./día\nVixilante 90.006 ptas 556 ptas./día\nLimpador 90.006 ptas 556 ptas./día


Os populares da Pobra explican a súa postura de cara a investidura – O Barbanza\nOs populares da Pobra explican a súa postura de cara a investidura\nO PP pobrense encabezado por Manuel Durán obtivo nos comicios municipais do pasado mes de maio 5 escanos con 1.968 votos, a 51 papeletas da lista máis votada que resultou ser a de Nós Pobra. Agora e a cinco días da constitución da nova corporación, a formación afirma que seguen intentando abrir vías de diálogo e negociación co BNG e PSdeG-PSOE co obxectivo de “promover tanto unha alternativa de investidura como para garantir un goberno estable, que permita un futuro mellor para os nosos veciños e o noso municipio” despois dos catro anos de “ineficiente goberno por parte de Nós Pobra.”\nTamén indican que as conversas mantidas cos nacionalistas e socialistas “non deron froitos satisfactorios”, especialmente cos primeiros, aínda que agardan que ata o sábado cheguen a un consenso para propoñer o que consideran unha alternativa.\nAsí mesmo, deducen que as dúas opcións posibles son que goberne Nós Pobra como lista máis votada ou buscar un goberno alternativo. Por iso, estiman que “é a nosa responsabilidade cambiar estes catro anos de xestión de Nós Pobra, os cales pensamos que non foron todo o eficientes que deberían ser.” Deste xeito, apelan tanto á xenerosidade coma á responsabilidade, así como ás manifestacións destes últimos catro anos sobre o goberno de Nós Pobra, na que “tódolos partidos da oposición coincidimos en que non foron os mellores.”\nFinalmente, afirman que a situación establece que “é o BNG o que ten a responsabilidade de decidir a alcaldía e quen vai xestionar o noso concello nos próximos catro anos; se queren permitir que sigan gobernando como ata o de agora ou buscar un cambio”, amosando a súa disposición a consensuar e negociar co resto de formacións políticas esa alternativa de goberno ou de investidura.


Manifestación do sector da hostalaría e do lecer nocturno en Santiago de Compostela - EUROPA PRESS\nAdvirten de que o 30% dos locais encamíñanse ao peche definitivo na cidade\nA hostalaría compostelá toma as rúas en defensa do sector. Centos de persoas concentráronse e manifestáronse en Santiago para denunciar as consecuencias das restricións que sofren estes locais e o escenario crítico ao que ven sometidos e para reclamar á Xunta que impulse un plan de rescate, con medidas de apoio específicas que permita sacar a estes negocios dunha situación "límite".\nOs responsables destes locais insisten en que non son un problema, senón "parte da solución" e apelan a que o sector representa preto do 20 por cento do PIB galego e vese sometido a medidas "desproporcionadas", a pesar de que o Ministerio de Sanidade reduce os gromos en locais de lecer a un 2,1% do total e ao 4,7% dos casos activos.\nO sector concentrouse sobre as 11,00 horas na Praza do Obradoiro compostelá, cun cumprimento escrupuloso da normativa e das medidas de distanciamento interpersoal. Os actores Federico Pérez e Patricia Vázquez puxeron voz ao manifesto e ás reivindicacións dos negocios composteláns, que denuncian a situación "insustentable" na que se atopan.\nOs traballadores e representantes destes negocios reclaman diálogo e que a Asociación de Hostalaría e do lecer nocturno poida estar nos foros nos que se debate e discútese sobre o sector e censuran que "non existe un plan de rescate, máis aló de anuncios improvisados que non se concretan", da man do Goberno galego.\nNeste sentido, denuncian a "criminalización" á que ven sometidos, do mesmo xeito que noutros sectores da sociedade, a pesar de que Galicia é o terceiro territorio pola cola en número de casos por 100.000 habitantes e de que a súa actividade estivo marcada polo cumprimento "escrupuloso" das medidas de seguridade, como demostra a "práctica inexistencia de sancións que existen".\nDe feito, a seguridade marcou completamente a protesta. A marcha saíu do emprazamento con filas totalmente organizadas polas propias entidades convocantes, e que estiveron vixiantes durante todo o traxecto da manifestación.\nA comitiva estivo composta por centos de traballadores e caras coñecidas dos locais e negocios da capital galega, tanto do lecer nocturno como da propia restauración.\nEn declaracións aos medios, Lois López, da directiva da Asociación Hostalaría Compostela, calculou o apoio do sector na manifestación entre 1.500 e 2.000 persoas e reivindicouno para evidenciar o rexeitamento ás medidas "desproporcionadas" que sofren, as mesmas que outros territorios que contan cunha incidencia acumulada "que triplica" a galega.\nEn todo caso, "se esas medidas son as que teñen que ser e se non hai outra maneira de combater á pandemia", advertiu, deben acompañarse dun plan de rescate económico para que estes negocios poidan afrontar os gastos fixos e non se vexan obrigados a decretar o peche.\nRespecto diso, asegurou que os cálculos que manexan indican que o 30 por cento dos establecementos veranse obrigados a "pechar definitivamente" no caso de que non existan estas axudas, necesarias para "poder seguir mantendo estes negocios".\nAPOIAR AOS PREXUDICADOS\nA marcha contou, á súa vez, co apoio dos diferentes grupos políticos da corporación compostelá e coa presenza do rexedor local, Xosé Sánchez Bugallo.\nO alcalde trasladou o seu respecto ao cumprimento da normativa, unha cuestión que non é "contraditoria" coa necesidade de que se impulsen medidas para aqueles sectores que "ven gravísimamente afectados" pola execución destas restricións e que están en situacións "moi precarias", ao ter que seguir asumindo o pago de alugueres e impostos, entre outros.\n"Isto é como unha guerra e hai un mando único. Se se quere gañar a guerra o que non podemos dedicarnos é a cuestionar as directrices que establece ese mando", recoñeceu, pero para advertir a "quen dita" estas directrices de que ten que "ser consciente do alcance e consecuencias" destas medidas e elaborar un plan de compensacións para apoiar aos prexudicados.


Investigan a mozo de 19 anos como presunto autor de 20 incendios en Cangas\nA investigación das autoridades permitiu comprobar como o mozo fora visto, nas proximidades de varias das zonas afectadas polo lume\nFotografía de arquivo. EFE/Sxenick\nPublicado por: Redacción EFEverde 5 Agosto, 2016 Pontevedra\nEfeverde.- A Garda Civil de Pontevedra investiga a un mozo de 19 anos, veciño do concello pontevedrés de Cangas, como presunto autor de preto dunha vintena de incendios forestais que tiveron lugar este verán nese municipio.\nSegundo informa o instituto armado, ao mozo notificóuselle a súa situación de investigado ao atopar probas que lle relacionan con 17 delitos de incendio forestal que afectaron ás parroquias de Aldán, Darbo e Coiro, desde o 23 de xuño ata o 14 de xullo.\nA investigación das autoridades permitiu comprobar como o mozo fora visto, nunha motocicleta, nas proximidades de varias das zonas afectadas polo lume.\nA pesar de que non se produciu ningunha situación de perigo para a vida e a integridade física das persoas, a Garda Civil aprecia certos agravantes na actitude do presunto incendiario.\nAseguran que todos os incendios producíronse preto de núcleos urbanos e nunhas condicións climatolóxicas extremas que incrementaron de forma moi relevante o risco da súa propagación.\nAdemais, como consecuencia dos dispositivos de emerxencias despregados para a extinción destes incendios, nalgún deles foi necesario cortar temporalmente a circulación rodada nas estradas EP-1002 e CG-4.1.\nO mozo deberá comparecer no xulgado de instrución de garda de Cangas cando sexa requirido polo xuíz. Efeverde\nEFEverde en Galego Galego 2016-08-05


Licenciado en Medicina e Cirurxía, despois de varios anos de exercicio profesional, fundou a produtora Formato en 1989, da que é accionista e director desde o comezo.\nFoi membro da xunta directiva de AGAPI (Asociación Galega de Produtoras Independentes) durante oito anos: dous de vogal, cinco de vicepresidente e un de presidente.\nFoi Vogal de FAPAE (Federación Española de Produtoras Audiovisuais), membro da Comisión Executiva da Confederación de Empresarios de Galicia e membro do Consello Asesor das Telecomunicacións da Xunta de Galicia.\nÉ socio fundador da Academia Galega do Audiovisual, socio de EGEDA (Entidade de Xestión de Dereitos do Audiovisual) e socio fundador de Audiovisual SGR. Tamén foi vicepresidente e vogal no Clúster Audiovisual Galego, do que actualmente é presidente.\nColabora na Fundación Averhó para a formación en tecnoloxías dixitais de discapacitados, co Master de Produción Audiovisual da Voz de Galicia-Universidade da Coruña e coa Facultade de Comunicación da Universidade de Navarra.\nAdemais de moitos traballos publicitarios, documentais e programas para TV, produciu seis curtametraxes, dúas medio-metraxes, tres longametraxes e cinco TV-movies.


A traxedia do hotel Saratoga suma trinta persoas falecidas - G24\nA traxedia do hotel Saratoga suma trinta persoas falecidas\nOs equipos de emerxencia sospeitan que podería haber xente atrapada no soto do edificio\nG24.gal 08/05/2022 08:39 Última actualización 08/05/2022 20:48\nA explosión por un escape de gas no hotel Saratoga da Habana suma xa 30 persoas falecidas, incluíndo unha moza de Viveiro, ademais de deixar 84 feridas.\nEstas cifras son provisionais e poderían seguir elevándose nas próximas horas, porque os labores de desentullo no edificio proseguen e aínda se buscan varias persoas, na súa maioría traballadores do hotel.\nO obxectivo dos equipos de rescate segue sendo acceder ao soto, porque se sospeita que alí podería haber algunha persoa atrapada.\nO presidente cubano, Miguel Diaz-Canel, que volveu este sábado visitar o lugar dos feitos, indicou en declaracións aos medios que hai "indicios de que poida" haber máis persoas no interior. "Avanzar custa moito traballo", explicou.\nO gobernador da provincia da Habana, Reinaldo García Zapata, indicou a este respecto en rolda de prensa que o chan da planta baixa e o primeiro piso colapsaron sobre o soto.\n"Traballouse ininterrompidamente ata o de agora e así continuaremos traballando ata que rescatemos a última persoa que poida estar baixo os entullos", asegurou.\nO Goberno español lamentou a morte na explosión dunha nacional, a galega Cristina López-Cerón Ugarte, de 29 anos.\nSegundo o Ministerio de Saúde Pública (Minsap), os falecidos tiñan entre 10 e 77 anos. Do total de persoas feridas, 24 permanecen hospitalizadas.\nCon respecto aos desaparecidos, o gobernador da Habana indicou que se están buscando varias persoas que se poderían atopar entre os entullos.\nEntre eles están ao redor dunha ducia de traballadores do hotel, como explicou en conferencia de prensa o delegado do grupo turístico estatal cubano Gaivota, Roberto Enríquez Calzadilla.\nSegundo o Goberno cubano, as pescudas preliminares apuntan a un escape de gas. Unha comisión está a investigar os feitos. No momento da explosión un camión cisterna de gas licuado estaba aparcado fronte ao hotel e recargando un depósito do hotel. Crese que a mangueira podía ter unha fisura.\nA explosión fixo que colapsara unha sección do edificio -de sete alturas- e que se desprendera a fachada dos tres primeiros pisos, o que provocou unha choiva de toneladas de entullo sobre unha beirarrúa habitualmente concorrida.\nOutros 17 edificios lindeiros víronse afectados polo accidente e nos próximos días realizaráselles unha avaliación técnica a tres bloques e ao propio hotel para ver se son "salvables" ou é preciso demolelos.


CONFERENCIA INTERNACIONAL DELTANET 2011 - Asociación Naturalista "Baixo Miño" (ANABAM)\nCONFERENCIA INTERNACIONAL DELTANET 2011\nAo abeiro do proxecto internacional DeltaNet\nUniversidade de Vigo e ANABAM colaboran no estudo e conservación do esteiro do Minho\nM. DEL RÍO DUVI\nOs esteiros son zoas sensibles pero moitas veces tamén ameazadas. Para analizar e propoñer respostas a estas situacións naceu DeltaNet, proxecto internacional que pretende mellorar a gobernanza das rexións europeas con esteiros, mediante a creación dunha rede de cooperación. A Universidade de Vigo participa nesta rede, composta por 9 rexións de 7 países, coordinando a rede rexional Minhonet a través do grupo de investigación GIEEA. Neste marco realízanse tanto actividades formativas e de debate como estudos e traballos de investigación, tres dos cales foron presentados este mes en Tulcea, Romanía, co gallo da celebración da Conferencia Internacional DeltaNet sobre os deltas e os terreos húmidos, evento preliminar oficial do Sexto Foro Mundial da Auga 2012 que terá lugar en Marsella.\nLola Domínguez e Luis Martínez son membros do GIEEA, Grupo de Investigación en Economía, Ecoloxía e Agroecoloxía e foron os representantes da Universidade neste foro, xunto a Manuel A. Pombal, profesor da Facultade de Bioloxía que colabora neste proxecto no tocante á saúde ambiental. Xunto con eles, Noé Ferreira, alumno de Bioloxía e membro da xunta directiva de ANABAM, Asociación Naturalista Baixo Miño, á que tamén pertence Pombal.\nFroitos do traballo conxunto\nFroito desa colaboración entre Universidade e ANABAM son os traballos presentados neste foro internacional, “dúas ponencias relacionadas coas actividades desenvolvidas por ANABAM no Baixo Miño galego-portugués durante os 26 anos da súa existencia”, explica Manuel Pombal. O propio profesor amosou aos expertos internacionais os casos prácticos de protección e conservación de especies ameazadas no esteiro do Miño. Ademais de comentar os traballos de protección e conservación de especies como o carábido Eurynebria complanata ou as plantas Otanthus maritimus e\nCorema album, Pombal explica que se centrou “maioritariamente nun dos proxectos estrela que vimos desenvolvendo en ANABAM dende hai xa mais de 10 anos, o Proxecto Píllara, expondo a súa evolución e os resultados acadados na praia de Camposancos ata o ano 2007, así como o grande éxito acadado este verán cando comezamos co mesmo proxecto, agora baixo a denominación de Proxecto Borrelho, (nome da píllara papuda en portugués) nas praias do norte de Portugal como Camarido, Moledo, Vila Praia de Âncora e Afife”.\nManuel Á. Pombal Diego\nUnha solución ao problema do ferry entre A Guarda e Caminha\nNoé Ferreira centrou a súa intervención nas boas prácticas e actividades sostibles desenvolvidas por ANABAM no esteiro do Miño. Ademais de salientar a enorme riqueza natural que posúe o esteiro do Miño, Ferreira fixo especial fincapé en algunhas das actividades levadas a cabo por ANABAM para, por unha banda coñecer, conservar e defender, e por outra por en valor dita riqueza. De xeito máis concreto, Ferreira apuntou o rexeitamento á construción dun porto deportivo, dun campo de golf ou de urbanizar unha das illas do esteiro. Outro dos temas tratados, como explica Manuel A. Pombal, é a polémica do ferry e do posible dragado desta zona do esteiro, unha medida que rexeitan dende Minhonet e á que propoñen unha alternativa para manter o transbordador entre A Guarda e Caminha: o uso da canle natural que tradicionalmente veñen empregando as barcas de pesca, “o cal redundaría nun gran beneficio tanto económico (dragar menos veces e extraer menos area), como medioambiental (menor alteración da zona e menos area acumulada)”.\nPola súa banda, os investigadores do GIEEA Lola Domínguez e Luis Martínez e membros de Minhonet participaron nun workshop previo á conferencia internacional especificamente centrado na saúde medioambiental do esteiro e na sedimentación e riscos de inundación. Alí, explica Lola Domínguez, “presentamos as boas prácticas en canto a saúde medioambiental e asistimos a presentación dun estudio externo no que colaboramos sobre sedimentación e riscos de inundación para os esteiros do Miño e do Elba e os deltas do Vistula, Danubio e Ebro”.\nA programación do proxecto DeltaNet comprende dúas conferencias máis, a primeira delas versará sobre a concienciación sobre os problemas dos deltas e terá lugar en Gdansk, Polonia, en maio de 2012, mentres que a segunda abordará as políticas coordinadas para os deltas e será en Bélxica no outono de 2012.


Preocupación na DO Rías Baixas polos 'inxustos e desproporcionados' aranceis de Estados Unidos - Pontevedra Viva\nJosé González, Juan Gil de Araújo e José Manuel Cores Tourís\nMércores 6 de Novembro, 2019 ás 13:54 do Mércores 6 de Novembro, 2019\nOs aranceis que Estados Unidos aplica desde outubro aos produtos agrícolas da Unión Europea "preocupan" á Denominación de Orixe Rías Baixas, que se atopa cunha imposición de taxas do 25% ás súas exportacións de viño albariño que podería influír negativamente nas súas vendas ao que é o seu principal mercado no exterior.\nO presidente do Consello Regulador de Rías Baixas, Juan Gil de Araujo, considera que a medida é "inxusta, selectiva e desproporcionada" que pretende ser un azoute para o sector aeronáutico, pero acaba "dando no traseiro" de cheo ao sector vitivinícola español e á DO Rías Baixas en particular, pois os viños con gradación superior a 14 graos, espumosos e que se venden en botellas de máis de dous litros están exentos, pero os albariños galegos non cumpren eses requisitos.\nA medida pode implicar unha subida de prezos en destino que podería reducir as vendas, pero desde o sector importador en Estados Unidos está a tentarse que ese 25% asúmano de forma repartida as adegas, os exportadores e os distribuidores, para tentar reducir ese aumento do prezo final. En todo caso, a pesar desa medida que podería paliar o descenso das vendas "existe unha preocupación importante" e desde a DO piden ás autoridades españolas e europeas que "negocien con forza" para tentar reducir o impacto.\nGil de Araújo garante que a pesar dos aranceis seguirán exportando a Estados Unidos, un mercado no que levan 16 anos e investiron seis millóns de euros. Segundo os datos facilitados este mércores, na campaña 2018-2018 exportaron 2,3 millóns de litros ao país gobernado por Donald Trump, cifra que supón o 29,04% do total das súas vendas ao exterior.\nO conselleiro de Medio Rural, José González, tamén se referiu a eses aranceis este mércores. A preguntas da prensa nun acto con Gil de Araújo indicou que a Xunta de Galicia encargou un informe xurídico para estudar como van afectar estes aranceis aos viños galegos e pediu ao Goberno estatal que sexa belixerante para conseguir reverter a situación.\nJosé González coincide en que a medida é "totalmente inxusta" para os produtos agrarios españois, pero mostrouse convencido de que o albariño exportado a Estados Unidos é un produto con "alto valor engadido" que poderá "soportar mellor esta situación" en tanto que a súa "singularidade" axudará a que os clientes non deixen de consumilo a pesar de que o seu prezo, xa de seu elevado, poida incrementarse.\nO segundo mercado da DO Rías Baixas tras Estados Unidos é o Reino Unido, ao que na campaña 2018-2019 exportáronse 1,8 millóns de litros, o 23,32% das vendas ao exterior, e curiosamente un país que tamén está pendente dun cambio que pode ser drástico, o Brexit. Tanto Gil de Araújo como José González aseguran que, de momento, esa potencial saída do Reino Unido da Unión Europea non está a afectar.\nAdemais, Gil de Araújo móstrase optimista porque confía en que a Unión Europea será capaz de negociar co Goberno británico que, se finalmente se produce o Brexit, se manteña a liberdade comercial actual. José González engade que, a pesar da saída, "non ten por que haber novos aranceis".\nA pesar desta situación internacional que se está vivindo en ambos os países e podería afectar á súa cifra de negocio, a DO Rías Baixas presentou este mércores un balance da súa última campaña que apunta a boas perspectivas de exportacións para os seus viños tanto en volume como en valor.\nXa están presentes en máis de 70 mercados e entre o 1 de setembro de 2019 e o 30 de agosto de 2019 incrementaron un 8,9% as vendas no exterior, con 7,8 millóns de litros vendidos en mercados internacionais, e as exportacións alcanzaron os 43,8 millóns de euros, un 12,57 máis que un ano antes.\nTras Estados Unidos e Reino Unido, os mercados máis fortes para Rías Baixas son Alemaña, Porto Rico, Irlanda, Canadá, México, Holanda, Suecia e Rusia. Ese ano é o primeiro que o mercado ruso entra no Top 10 ao crecer un 13,54% en volume de venda e un 28,78% en valor.


Galicia Confidencial (GC) - Información sobre Xacobeo\nApunta que 800 eventos en Galicia supoñen recuperación "definitiva" da actividade cultural.\nPrado augura un "ano histórico" da man do Xacobeo, que desaxa que se poida pechar coa visita do papa Francisco\nParte de Xénova a Iacobus Maris, a ruta xacobea "máis longa da historia"\nEstá previsto que a expedición chegue a Valencia o próximo 1 de xullo. Posteriormente, pasará por Sevilla e a cidade portuguesa de Porto para finalizar o 24 de xullo en Vigo.\nO país alcanzará en xuño as cifras de peregrinos de xullo de 2019, segundo Rueda.\nO aeroporto de Santiago recibe este ano un 70% máis de viaxeiros que no Xacobeo 2012\nA chegada do AVE tamén incrementa un 80% o uso do tren, aínda que baixan considerablemente os autobuses.\nDetido por traficar con drogas nas inmediacións dun centro educativo de Santiago\nTamen foron propostos para sanción outros homes por posesión de sustancias estupefacientes e por posesión de arma branca "tipo bolboreta".\nA Deputación de Lugo reclama á Xunta un plan de recuperación integral e promoción do Camiño Real\n"Non conseguiu das autoridades da Xunta a protección e a posta en valor que merece a súa importancia histórica", lamenta a portavoz socialista Pilar García.\nAbril recupera o turismo prepandemia en Galicia\nOs viaxeiros e as pernotacións extrahoteleiras superan amplamente en abril os niveis prepandemia.\nFixo parte dun grupo de camiñantes recibidos pola directora de Turismo.\nOutros catro selos corresponden ao Camiño Primitivo: a figura do seu precursor, o rei Alfonso II, as catedrais de Oviedo e de Lugo, e o cruceiro de Melide.\nAs igrexas de Santiago volven falar alemán e holandés ante a chegada de turistas internacionais\nRetómanse os "programas de acollida" para peregrinos en distintos idiomas.\n'Ponte nas ondas!' recolle nun libro fotográfico o patrimonio inmaterial galego-portugués\nO proxecto dixital 'Memoria e Patrimonio', que xorde do certame fotográfico da asociación, presentarase en Muros este mércores.\nO concerto da polémica: Muse actuará en Balaídos logo da batalla entre Xunta e Concello de Vigo\nA Xunta critica a actitude "insultante" de Caballero por poñer trabas ao evento.\nFeijóo saúda a "rectificación" de Caballero tras anos de "boicot" ao Xacobeo\nDestaca a disposición a que a cidade acolla o concerto de Muse no marco do Xacobeo no estadio municipal de Balaídos.\nAbel Caballero acepta agora o concerto de Muse: "Non vou permitir que o leven á Coruña"\n"Xa non hai debate, que nos digan a data, e póñoo a disposición. Xa non hai escusas para quitarllo a Vigo", proclamou o alcalde de Vigo.\nMadeleine Peyroux e LP súmanse ao ciclo Xacobeo Importa\nIncluirá 12 concertos internacionais.\nSantiago recibiu case 50.000 peregrinos no que vai de ano\nA Xunta agarda chegar ao medio cento de miles este xoves.\nA 'guerra' entre Concello de Vigo e Xunta impide un recital de Muse\nO grupo británico terá que buscar outra cidade galega ante a negativa de Caballero de ceder espazos.\nRueda bota man do Xacobeo para a súa campaña interna no PPdeG\nO futuro presidente da Xunta debuxa un goberno continuista e "estable", con fincapé nun modelo turístico cuestionado polos economistas.\nSantiago supera xa a marca prepandemia con máis de 38.000 peregrinos\nFeijóo avanza un concerto "importante" en Vigo "se lle deixan"\nAfirma que a cidade "pode ter moito máis protagonismo" neste evento.\nO Atlantic Fest confirma a actuación de Izal que se suma ao programa do Xacobeo 21-22\nTal como ocorreu nas últimas edicións, os vehículos electrificados seguirán sendo os grandes protagonistas do certame, que contará cunha gran oferta de modelos eléctricos, híbridos e híbridos enchufables.\nRosalía actuará na Coruña o 29 de xullo\nCheo total no Camiño de Santiago: "Este mes levamos xa máis de 7.000 compostelas"\n"Vese claramente que a xente xa o vive con normalidade", asegura a directora de Turismo de Galicia Nava Castro, que confía en que os bos datos se manteñan tanto no verán como ata final deste segundo ano Xacobeo.\nA Xunta volve sacar peito polos datos de turismo do Xacobeo\nRueda celebra as boas previsións da Semana Santa.